CELEX: 52013DP0108
Language: bg
Date: 2013-04-16 00:00:00
Title: Решение на Европейския парламент от 16 април 2013 г. относно искане за снемане на имунитета на Ewald Stadler (2012/2239(IMM))

5.2.2016   
            
            
               BG
            
            
               Официален вестник на Европейския съюз
            
            
               C 45/99
            
         P7_TA(2013)0108
   Искане за снемане на парламентарния имунитет на Евалд Стадлер
   Решение на Европейския парламент от 16 април 2013 г. относно искане за снемане на имунитета на Ewald Stadler (2012/2239(IMM))
   (2016/C 045/18)
   
      Европейският парламент,
   
               —
            
            
               като взе предвид искането от 9 юли 2012 г. на Виенската прокуратура за снемане на имунитета на Ewald Stadler във връзка с провеждано срещу него разследване, както беше обявено на пленарното заседание от 10 септември 2012 г.;
            
         
               —
            
            
               след като изслуша Ewald Stadler на 20 февруари 2013 г., съгласно член 7, параграф 3 от своя правилник,
            
         
               —
            
            
               като взе предвид член 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид член 57 от австрийската Bundesverfassungsgesetz (федералната Конституция),
            
         
               —
            
            
               като взе предвид решенията от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. на Съда на Европейския съюз (1),
            
         
               —
            
            
               като взе предвид член 6, параграф 2 и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0120/2013),
            
         
               A.
            
            
               като има предвид, че Виенската прокуратура поиска снемането на имунитета на Ewald Stadler, член на Европейския парламент, за да се даде възможност на австрийските органи да извършат необходимите следствени действия и да подведат под отговорност Ewald Stadler,
            
         
               Б.
            
            
               като има предвид, че снемането на имунитета на Ewald Stadler се отнася до твърдяно извършване на опит за утежнена форма на изнудване в съответствие с членове 15, 105, параграф 1 и 106, параграф 1, алинея 1 от австрийския Наказателен кодекс, и даване на неверни показания в съответствие с член 288, параграф 1 на Наказателния кодекс;
            
         
               В.
            
            
               като има предвид, че съгласно член 9 от Протокола за привилегиите и имунитетите на Европейския съюз по време на сесиите на Европейския парламент неговите членове притежават на територията на тяхната собствена държава имунитетите, предоставяни на членовете на националните парламенти;
            
         
               Г.
            
            
               като има предвид, че в съответствие с член 57, параграф 2 на австрийската федерална Конституция, членовете на Националния съвет (Nationalrat) могат да бъдат задържани единствено за извършване на наказателно преследване със съгласието на Националния съвет, с изключение на случаите на заварени престъпления, и като има предвид, че претърсването на жилище на член на Националния съвет също така изисква съгласието на Националния съвет; като има предвид, че съгласно член 57, параграф 3 от австрийската федерална Конституция, във връзка с наказуемо деяние не могат да се предприемат официални действия срещу членове на Националния съвет без съгласието на Националния съвет, освен ако е очевидно, че посоченото деяние не е свързано с политическата дейност на въпросния член на Националния съвет и като има предвид, че в съответствие с посочената разпоредба, заинтересуваният орган може да поиска Националният орган да вземе решение относно евентуалното съществуване на такава връзка, когато това е поискано от въпросния член на Националния съвет или от една трета от членовете на компетентната постоянна комисия;
            
         
               Д.
            
            
               като има предвид, че имунитетът на Ewald Stadler трябва да бъде снет, за да може да продължи разследването срещу него;
            
         
               Е.
            
            
               като има предвид, че Ewald Stadler е член на Европейския парламент от 7 декември 2011 г.;
            
         
               Ж.
            
            
               като има предвид, че Виенската прокуратура провежда разследване срещу Ewald Stadler от март 2010 г.;
            
         
               З.
            
            
               като има предвид, че член 9 от Протокола за привилегиите и имунитетите на Европейския съюз и член 57 от австрийската Bundesverfassungsgesetz (федералната Конституция) не изключва възможността за снемане на имунитета на Ewald Stadler;
            
         
               И.
            
            
               като има предвид, че следователно е препоръчително в настоящия случай парламентарният имунитет да бъде снет;
            
         
            
               1.
            
            
               Решава да снеме имунитета на Ewald Stadler;
            
         
            
               2.
            
            
               Възлага на своя председател незабавно да предаде настоящото решение и доклада на своята компетентна комисия на компетентния орган на Република Австрия и на Ewald Stadler.
            
         
      (1)  Решение от 12 май 1964 г. по дело 101/63, Wagner/Fohrmann и Krier (Recueil 1964 г., стр. 195), Решение от 10 юли 1986 г. по дело 149/85 Wybot/Faure и други (Recuеil 1986 г., стр. 2391), Решение от 15 октомври 2008 г. по дело T-345/05 Mote/Парламент (Сборник 2008 г., стр. II-2849), Решениe от 21 октомври 2008 г. по съединени дела C-200/07 и C-201/07 Marra/De Gregorio и Clemente (Сборник 2008 г., стр. I-7929), Решение от 19 март 2010 г. по дело T-42/06 Gollnisch/Парламент (Сборник 2010 г., стр. II-1135) и Решение от 6 септември 2011 г. по дело C-163/10 Patriciello (Сборник 2011 г., стр. I-7565).